open-index/open-wikipedia-markdown huggingface dataset:
פטר השלישי (סרט)

**פטר השלישי** הוא סרט קומדיה ישראלי שעלה לאקרנים ב-2016 בכתיבה, הפקה ובימויו של טומי לנג, עם רוברט הניג ודנה ידלין בתפקידים הראשיים.

רוברט הניג מופיע בתור אלמן מבוגר כמו בסרטיו הקודמים של לנג, טייארה וזוג או פרד ובאותו שם - פטר.

## תקציר העלילה
פטר (רוברט הניג), הוא אלמן בן 66 ושחקן ותיק בתיאטרון הבימה, אשר למרות גילו והוותק הרב שצבר טרם זכה בתפקיד ראשי. אשתו חנה נפטרה לפני שנתיים ובתו היחידה אורנה כועסת עליו וניתקה את קשריה אתו. הוא למעשה נשאר בודד ואת זמנו החפשי הוא מבלה בבית הקפה השכונתי עם שלושת ידידיו ממוצא רומני - מישו (מומו טרלובסקי), ניקו (פיני מיטלמן) וזיקו (נתן נתנזון). לזיקו יש אח תאום בשם זוני (נתן נתנזון בתפקיד כפול) עמו הוא מסוכסך.

בבית הקפה עובדה מלצרית בת 28 בשם אלונה (דנה ידלין) - מלצרית צעירה ובלוגרית שעדיין מחפשת את דרכה בחיים. היא מחבבת את פטר וחבריו ומכנה אותם "פרלמנט הממליגות".

כאשר היא נפרדת מחברה יובל (עומרי אשין) מציע לה פטר לגור באופן זמני בדירתו.

הקשר בין פטר לאלונה מתהדק והוא לוקח אותה לסיור בתיאטרון הבימה, לובש גלימה וכתר ומופיע לפניה במונולוג מריצ'רד השלישי של שייקספיר. אלונה מצלמת אותו ומכנה אותו מאז "פטר השלישי" (מכאן שם הסרט).

היחסים בין פטר לאלונה מתהדקים, הוא מספר לה על חייו עם אשתו והיא משכנעת אותו לפרסם את עצמו באינטרנט כאלמן המבקש קשר עם אישה. מתקשרות אליו נשים שונות ומשונות ולבסוף הוא בוחר באלמנה נורית (דורית פלד הרפז).

בפרלמנט הרומני עולה הצעה להקים מפלגה לאלמנים ואלמנות שפטר יהיה בראשה. הם אוספים חתימות מ-120 אנשים ובתוכם של יעקב בודו שמצטרף זמנית לפרלמנט הרומני. הם מבטיחים להקים כפר נופש לאלמנות ואלמנים ולחלק לכל אחד סטייק אנטרקוט אחד ביום...

המפלגה נכשלת בבחירות, פטר מתפייס עם בתו ואלונה חוזרת ליובל.

## צוות השחקנים

## קישורים חיצוניים

*קדימון לפטר השלישי, באתר יוטיוב
*פטר השלישי, באתר "מוטקה"
*פטר השלישי, באתר "סרט"
*פטר השלישי, באתר "כיוון הרוח"

קטגוריה:סרטי 2016
קטגוריה:סרטים ישראליים עצמאיים
קטגוריה:סרטים בעברית
קטגוריה:סרטים ישראליים משנת 2016
קטגוריה:סרטי טומי לנג
קטגוריה:סרטי קומדיה ישראליים
אסמאעיל חסן

**אסמאעיל אחמד קאדר חסן** (בסומלית: **Ismaaciil Axmed Khadar Xasan**; נולד ב-23 במאי 1987) הוא כדורגלן עבר ג'יבוטי יליד צרפת אשר שיחק בעמדת הקשר.

## קריירה
חסן נולד בהרגייסה ובגיל צעיר היגר עם משפחתו לליל שבצרפת. הוא התחיל את הקריירה שלו במחלקת הנוער של ליל, בהמשך עבר ללסקוין. בגיל 21 הצטרף לדאק 1904 מליגת העל הסלובקית. ב-16 באוגוסט 2008 ערך את הופעת הבכורה שלו בקבוצה בתיקו 1-1 נגד מ.פ.ק. רוז'ומברוק. במשך שלוש עונות בקבוצה רשם 52 הופעות בליגה ללא שער.

בשנת  הצטרף לשלף מליגת העל האלג'יראית וכעבור זמן קצר חתם בצ'רנומורץ בורגס מליגת העל הבולגרית.

בינואר  הצטרף לאימוניה של סטאד לאוואל הצרפתית, אך לבסוף חתם בחמאם א-ליף האלג'יראית. ביולי  חתם בסאס אפינאל התוניסאית.

בשנת  חתם בפטרולול פלוישט מליגת העל הרומנית. בהמשך הקריירה שיחק בוילפראנש בוז'ולה, קאלה, וילנו-אסק מטרופולין, אביאון וטורנה.

בשנת  החליט לייצג את נבחרת ג'יבוטי. ב-31 במאי ערך את הופעת הבכורה שלו בנבחרת בהפסד 8-1 ל. חסן שיחק 4 משחקים בנבחרת ללא שער.

## קישורים חיצוניים

קטגוריה:כדורגלנים צרפתים
קטגוריה:כדורגלנים ג'יבוטים
קטגוריה:קשרי כדורגל צרפתים
קטגוריה:קשרי כדורגל ג'יבוטים
קטגוריה:ליל: כדורגלנים
קטגוריה:כדורגלני דאק 1904 דונאיסקה סטרדה
קטגוריה:כדורגלני צ'רנומורץ בורגס
קטגוריה:כדורגלני פטרולול פלוישט
קטגוריה:ספורטאים זרים בסלובקיה
קטגוריה:ספורטאים זרים באלג'יריה
קטגוריה:ספורטאים זרים בבולגריה
קטגוריה:ספורטאים זרים בתוניסיה
קטגוריה:ספורטאים זרים ברומניה
קטגוריה:צרפתים שנולדו ב-1987
פארק עירוני

[ממוזער|[גן קריית ספר בתל אביב, ישראל. הגן כולל ברכה אקולוגית, עצים, צמחי נוי, דשא וגינה קהילתית.]]
ממוזער|פארק מיל אנדס, שנחשב לפארק הקטן ביותר בעולם, 2018
**פארק עירוני** או **פארק אורבני** הוא פארק הממוקם בתוך העיר או בצורות התיישבות אחרות, ומטרתו לאפשר לתושבים גישה לשטח פתוח או ירוק בקרבת מקום מגוריהם. הקמת ותחזוקת פארקים עירוניים מנוהלת בדרך כלל על ידי העירייה או הממשלה, אך לעיתים קיימות גם קבוצות פרטיות המתחזקות את הפארק.

מתקנים שנפוצים בפארקים עירוניים כוללים גן שעשועים, גנים, שבילי הליכה, ריצה או רכיבה, מתחמי פיקניק ואחרים כתלות באופי הפארק, גודלו ומיקומו.

## היסטוריה
ממוזער|פארק Alameda de Hércules שבסביליה
פארק הוא אזור המיועד לשימוש פנאי, בדרך כלל בבעלות ובניהול השלטון המקומי. הוא כולל לעיתים קרובות דשא שנגזם כדי להימנע ממזיקים, ועצים שנבחרים בהתאם ליופיים ולצל, כשבשנים האחרונות מתגברת תשומת הלב לנושא איי החום העירוניים.

[ממוזער|[סנטרל פארק בניו יורק]]
בין הפארקים המתועדים הראשונים ניתן למצוא את La Alameda de Hércules בסביליה, שהוקם ב-1574 בתוך המרכז ההיסטורי של סביליה.

פארק מיל אנדס בעיר פורטלנד שבאורגון שכולל עץ בלבד, נחשב לפארק העירוני הקטן ביותר בעולם לפי ספר השיאים של גינס.

## שימושים
ניתן לחלק את הפארקים העירוניים לאזורי בילוי אקטיביים ופאסיביים. במתחמי הבילוי האקטיבי קיימת לרוב פעילות קבוצתית, ולשם כך הם כוללים מגרשי משחקים, מגרשי כדור, בריכות שחייה וסקייטפארקים. מתחמים אלה דורשים לרוב תחזוקה אינטנסיבית. בילוי פסיבי, המכונה גם "בילוי בעצימות נמוכה", הוא שמדגיש את השטח הפתוח והשמירה על בית גידול טבעי. הוא דורש רמת פיתוח נמוכה יותר, וכולל בדרך כלל מתחמי פיקניק, שבילים וספסלים, ולכן הוא גם דורש עלויות תחזוקה נמוכות יותר.
ממוזער|פארק המסילה בתל אביב
**פארק ליניארי** הוא פארק אשר אורכו גדול יותר מרוחבו. פארק כזה לדוגמה הוא פארק המסילה בירושלים או בתל אביב.

## קישורים חיצוניים

## הערות שוליים

*
קטגוריה:תכנון עירוני
סאנשינגדווי

**סאנשינגדווי** (בסינית: **三星堆**; באופן מילולי: תל שלושת הכוכבים) הוא אתר ארכאולוגי ותרבות מרכזית מתקופת הברונזה, הממוקם בנפה העירונית גואנגהאן , בנציבות העירונית דה-יאנג, סצ'ואן, סין.

חקירה ראשונה של האתר היה ב-1927, אם כי חקירה מלאה של האתר התרחשה רק ב-1986. על פי תיארוך פחמן-14, האתר והשרידים הארכאולוגיים שנמצאו נבנו במאה ה-11 או ה-12 לפני הספירה. ממצאי האתר הארכאולוגי, כולל מסכות שנמצאו, מופיעים במוזיאון סאנשינגדווי , הממוקם ליד גואנגהאן.

## לקריאה נוספת

* Bagley, Robert, ed. 2001. *Ancient Sichuan: Treasures from a Lost Civilization*. Princeton, New Jersey: Seattle Art Museum and Princeton University Press. 
* Carr, Michael. 2007. "The *Shi* 'Corpse/Personator' Ceremony in Early China," in Marcel Kujisten, ed., *Reflections on the Dawn of Consciousness: Julian Jaynes's Bicameral Mind Theory Revisited*, Julian Jaynes Society, 343–416.
* 
* Liu Yang and Edmund Capon, eds. 2000. *Masks of Mystery: Ancient Chinese Bronzes from Sanxingdui*. Sydney: Art Gallery of New South Wales. 
* Paper, Jordan D. 1995. *The Spirits Are Drunk: Comparative Approaches to Chinese Religion*. State University of New York Press.
* Xu, Jay. 2001. "Bronze at Sanxingdui," in Robert Bagley, ed., *Ancient Sichuan: Treasures from a Lost Civilization*, Seattle Art Museum and Princeton University Press, 59–152.
* 
* 


## קישורים חיצוניים

## הערות שוליים

קטגוריה:סצ'ואן
התרבות הקוקוטני-טריפיליאנית

ממוזער|טקסט=מפה המתארת את גבולות הטריטוריה שבהם התקיימה התרבות הקוקוטני-טריפיליאנית, שמהווים כיום חלק ניכר משטחן של רומניה ואוקראינה|מפה המתארת את גבולות הטריטוריה שבהם התקיימה התרבות הקוקוטני-טריפיליאנית, שמהווים כיום חלק ניכר משטחן של רומניה ואוקראינה
**התרבות הקוקוטני-טריפיליאנית**, הידועה גם כ**תרבות הקוקוטנית** או **התרבות הטריפיליאנית**, היא תרבות נאוליתית-כלקוליתית, שהתקיימה במזרח אירופה (בערך בין השנים 5500 עד 2750 לפני הספירה), בעיקר באזור שבין הרי הקרפטים לנהרות דניסטר ודנייפר. בתקופה הנוכחית, אזור זה מכיל את כל שטחה של מולדובה, וחלקים ניכרים ממערב אוקראינה וצפון-מזרח רומניה. היקף השטח שהושפע מהתרבות הקוקוטני-טריפיליאנית הוא כ-.

רוב היישובים שהושפעו מהתרבות הזאת היו קטנים, אם כי היו קרובים אחד לשני, במרחק של כ-3–4 קילומטר אחד מהשני. רוב היישובים שהושפעו מהתרבות הזאת נמצאים בעמקי הנהרות סירט, פרוט ודניסטר. בערך ב-4000 עד 3500 לפני הספירה, הוקמו היישובים הגדולים ביותר באירופה הניאולתית, שחלקם אפילו הכילו עד 3,000 מבנים, וייתכן שאכלסו יחדיו כ-20,000–46,000 איש.

כמו בתרבויות נוספות באזור, גם בתרבות זו נמצאו עדויות לשריפת היישובים כל 60–80 שנים, אם כי לא ברורה מה הסיבה לכך. לאחר כל שריפה, התושבים שחזרו את מבני היישובים על בסיס צורתם וכיוונם של המבנים הקודמים.

נבליבקה הוא אתר ארכיולוגי גדול של שרידי תרבות זו.

## קישורים חיצוניים

* 

## הערות שוליים

קטגוריה:אירופה: תרבויות ארכאולוגיות
קטגוריה:מזרח אירופה
אלי בכר (כדורגלן)

שמאל|ממוזער|200px|אלי בכר 2023
**אלי בכר** (נולד ב-23 בינואר 1950, תל אביב, ישראל), הוא כדורגלן עבר ישראלי, אשר שיחק לרוב בעמדת הקשר ומזוהה בעיקר עם קבוצות הפועל תל אביב ומכבי יפו.

## קורות חייו
אלי בכר נולד ב-1950 בשכונת פלורנטין בתל אביב, למשפחה בת יהדות איסטנבול אשר עלתה לישראל במהלך העלייה ההמונית. ב-1961 הצטרף לקבוצת הילדים של הפועל תל אביב והמשיך לנערים ולנוער. בעונת 1965/1966 זכה עם קבוצתו באליפות הליגה לנוער. ב-1967 הועלה על ידי המאמן יוסלה מרימוביץ' לסגל הרחב של הקבוצה הבוגרת. בעונת 1968/1969 בליגה הלאומית זכתה הקבוצה באליפות המדינה. את משחק הליגה הראשון שלו ערך בכר ב-4 באוקטובר 1969, בראשית עונת 1969/1970 בליגה הלאומית. ב-1970 זכה עם קבוצתו בסגנות ליגת האלופות האסיאתית לאחר הפסד 1–2 במשחק הגמר מול טאג' טהראן מאיראן. בספטמבר 1971 במהלך מסע אימונים של הקבוצה לארצות הברית תוקל בכר על ידי ג'ורג' בורבה ושבר את לסתו. ב-1972 שוחרר מהקבוצה ועבר לשחק בהפועל בת ים למשך חצי עונה עד לסיום עונת 1970/1971 בליגה א'. לקראת עונת 1972/1973 בליגה הלאומית עבר בכר לקבוצת מכבי יפו שאומנה על ידי המאמן הספרדי-יהודי חקאו זפרני, אשר נמנה לפני כן עם סגל האימון של קבוצת אתלטיקו מדריד.

משחק הליגה הראשון שלו בשורות יפו נערך ב-23 בספטמבר 1972 מול הפועל כפר סבא ומשחק הליגה האחרון שלו נערך ב-22 ביוני 1974 מול הפועל באר שבע, המחזור האחרון של עונת 1973/1974 בליגה הלאומית. בסך הכל הופיע ב-31 משחקי ליגה בשורות יפו ובסיום העונה עזב את הקבוצה. בעונת 1974/1975 ובעונת 1975/1976 בליגה א' שיחק בקבוצת מכבי הרצליה, בהמשך יצא לשנתיים מחוץ לישראל לרגל עסקיו. בשובו התאמן עם קבוצת מכבי יפו, אך עבר לשחק בקבוצת בית"ר רמלה. בעונת 1979/1980 בליגה הארצית עבר לקבוצת הפועל בת ים ושיחק בשורותיה עד 1986, בין השאר כמאמן-שחקן וכמנהל הקבוצה. בשנה זו פרש ממשחק פעיל לצורך ניהול עסקיו הפרטיים.

ב-1969 נמנה בכר עם סגל נבחרת הנוער של ישראל אשר ניצחה 0–1 את נבחרת הנוער של ברית המועצות בטורניר קאן שבצרפת, משער של משה שלומוביץ'. היה זה הניצחון הראשון של קבוצה ישראלית על קבוצה מברית המועצות.

אלי בכר מתגורר בראשון לציון, הוא נשוי לדליה, והם הורים לשלושה ילדים וסבים לנכדים.

## תארים
;הפועל תל אביב
* אליפות ליגת הנוער: 1965/1966

;הפועל תל אביב
* אליפות: 1968/1969

;הפועל תל אביב
* ליגת האלופות האסייתית: סגנית אלופת אסיה (1970)

## לקריאה נוספת
* ברוך פורמן, **היידה בי-היידה בו** - עלייתה, ירידתה והקמתה מחדש של מכבי יפו, הוצאת תירוש, תל אביב-יפו, 2020.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני מכבי יפו
קטגוריה:כדורגלני הפועל תל אביב
קטגוריה:כדורגלני נבחרת ישראל
קטגוריה:ישראלים שנולדו ב-1950
בן עמי ברבדו

**בן עמי ברבדו** (19 ביולי 1933 – 26 באפריל 2023) היה פרופסור בפקולטה לחקלאות, מזון וסביבה ע"ש רוברט ה. סמית של האוניברסיטה העברית בירושלים, מומחה ל (מדע הגידול, הטיפוח והבציר של ענבים) ואונולוגיה (המדע והמחקר של יין וייצור היין), מהחוקרים הבולטים בחקר חקלאות היין בעולם.

## ביוגרפיה
בן עמי ברבדו נולד בשנת 1933, בן ליפה (לבית הכטמן) וזאב ברבדו, חקלאים ממושב אביחיל. בשנים 1952–1955 שירת בצה"ל.

בשנת 1957 קיבל תואר ראשון, בשנת 1960 קיבל תואר שני, על עבודת גמר שכותרתה "מחקר במחלת העלעלת בהדרים", ובשנת 1966 קיבל תואר דוקטור, על עבודה שכותרתה "יעילות ניצול המים על ידי הגפן", כולם מהאוניברסיטה העברית בירושלים. בשנים 1966–1967 שהה בפוסט-דוקטורט בתחנת הניסיונות החקלאית של קונטיקט בניו הייבן. בשנת 1967 מונה למרצה באוניברסיטה העברית בירושלים. בשנת 1972 עלה לדרגת מרצה בכיר. בשנת 1979 מונה לפרופסור חבר במכון וולקני וב-1984 עלה לדרגת פרופסור מן המניין. 

משנת 1970 היה חבר במועצת המנהלים של מכון היין הישראלי. שימש כיושב ראש וחבר בוועדת המומחים של הארגון הבין-לאומי של הגפן והיין (OIV), ויושב ראש ענף הגפן של החברה הבינלאומית להורטיקולטורה (ISHS).

בשנת 2001 הקים יחד עם תלמידו, פרופ' עודד שוסיוב, את יקב כרמי יוסף, שבהמשך שונה שמו ליקב ברבדו.

ביוני 1958 נישא לרות קירשנבאום, ולהם ארבעה ילדים. נפטר ב-26 באפריל 2023, והובא לקבורה בבית הקברות ברחובות.

## קישורים חיצוניים

* Prof. Ben Ami Bravdo, The Robert H Smith Faculty of Agriculture, Food and Environment
* Ben-Ami Bravdo, Prabook
* 
* 

## הערות שוליים

קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: חקלאות, מזון וסביבה
קטגוריה:אביחיל: אישים
קטגוריה:אישים הקבורים ברחובות
קטגוריה:ישראלים שנולדו ב-1933
קטגוריה:ישראלים שנפטרו ב-2023
אלדד כהן (זמר)

**אלדד כהן** (נולד ב-25 באוגוסט 1988) הוא זמר, מלחין ופזמונאי ישראלי.

## ביוגרפיה
את צעדיו הראשונים בעולם המוזיקה החל כהן ב-2011, במהלך שהותו באילת, כחלק מצוות בידור של מלצרים מזמרים.

לאחר כשנתיים של עבודה על חומרים מקוריים יחד עם מור זיתוני, שותפו לצוות הבידור, עברו השניים לתל אביב-יפו. ב-2016 השתתפו בצילומי התכנית The Voice ישראל, אך לא הצליחו לעבור את שלב האודישנים.

במרץ 2018 הוציאו הצמד את השיר "בלי מילה". באוקטובר של אותה השנה, שיתפו השלישייה פעולה שנית, והוציאו את השיר "בינינו".

באוקטובר 2019 יצא השיר "מה את בשבילי" בביצועו של כהן, כחלק מפרויקט מוזיקלי של גיל ויין. בדצמבר 2019 נבחן כהן לתוכנית הכוכב הבא, בה ביצע את שירה של קרן פלס, "כלום לא טעים". ביצועו של כהן מהתכנית יצא לאור גם באופן רשמי ואף נכנס לפלייליסט גלגלצ.

באוגוסט 2020 יצא סינגל הבכורה של כהן כסולן, "בכל קיץ". באוקטובר של אותה השנה, יצא השיר "תמיד תזכור" של נסרין קדרי בשיתוף עמותת "גדולים מהחיים", אותו הלחין כהן למילותיו של חורב. השיר, שנכתב לרגל מבצע ההתרמה השנתי של העמותה, זכה להצלחה ואף נכנס לפלייליסט כאן גימל.

ביוני 2021 יצא השיר "תרקדי" של משה פרץ, את השיר הלחין כהן יחד עם גיל ויין, שגם כתב את המילים.

במאי 2022 יצא שירו השני של כהן, "נסיך". השיר זכה לשבחים ונכנס לפלייליסט כאן גימל. בנובמבר של אותה השנה יצא השיר "באה לי בחלום" של אליעד, אותו הלחין כהן יחד עם גיל ויין. בדצמבר 2022 הוציא את השיר "עכשיו נרים".

## שירים

## קישורים חיצוניים

* 

## הערות שוליים

2023 05
קטגוריה:זמרים ישראלים
קטגוריה:יוצרים בעברית
קטגוריה:פזמונאים ישראלים
קטגוריה:מלחינים ישראלים
קטגוריה:ישראלים שנולדו ב-1988
ארסניו איגלסיאס

**ארסניו איגלסיאס פארדו** (בספרדית: **Arsenio Iglesias Pardo**; 24 בדצמבר 1930 – 5 במאי 2023) היה שחקן ומאמן כדורגל ספרדי.

במהלך הקריירה המקצועית שלו, שנפרשה על פני יותר מארבעה עשורים, זכה לכינוי O Bruxo de Arteixo ("הקוסם מארטייחו") והיה מזוהה במיוחד עם דפורטיבו לה קורוניה, הן כשחקן והן כמאמן.

## קריירת משחק
איגלסיאס, שנולד בארטייחו , החל את הקריירה בדפורטיבו לה קורוניה המקומית. הוא ערך את הופעת הבכורה שלו בלה ליגה ב-28 באוקטובר 1951 בהפסד 1–6 לברצלונה, וכבש במחזור הבא, בניצחון 3–1 על אספניול.

איגלסיאס בישל שבעה שערים בשלוש עונות נפרדות עבור הגליסיאנים, והוסיף שמונה בעונת , שהסתיימה בירידה. בשש מתוך שמונה השנים הבאות הוא שיחק בליגה הבכירה, במדי סביליה, גרנדה וריאל אוביידו. הוא רשם 238 משחקים ו-50 שערים במסגרות התחרותיות, ופרש בגיל 35 לאחר תקופה בליגות הנמוכות במדי אלבסטה.

## קריירת אימון
איגלסיאס החל לאמן שנה אחת לאחר פרישתו, ומונה למאמן קבוצת המילואים של דפורטיבו ולעוזר מאמן הקבוצה הראשונה. באמצע עונת 1970/1971 הוא מונה למאמן הקבוצה הבכירה, והוביל אותה לעלייה לליגה הבכירה אך גם לירידה ב-.

ב-1973/1974 העלה איגלסיאס קבוצה אחרת מהסגונדה דיויסיון, הרקולס, ונשאר כמאמן המועדון לשלוש שנים נוספות, בהן סיים במקומות החמישי והשישי ב- ו-, בהתאמה. בעונת 1977/1978 העלה קבוצה נוספת לליגה הראשונה, הפעם את ריאל סרגוסה.

איגלסיאס אימן בליגה העליונה בשתיים מתוך שלוש העונות הבאות, והוביל את בורגוס למקום ה-13 ב- ופוטר על ידי אלמריה באמצע עונת  על רקע חילוקי דעות פנימיים. ב-1982 חזר לדפורטיבו בליגה השנייה.

בשנים 1987/1988 היה איגלסיאס היה אחד משלושה מאמני לה קורוניה, כאשר דפורטיבו כמעט ירדה ליגה וניצלה על ידי שער בדקה האחרונה נגד ראסינג סנטנדר. הוא החזיר את הקבוצה לבסוף לליגה הראשונה ב-1991, לאחר שסיימה במקום השני.

איגלסיאס החליף את מרקו אנטוניו בורונאט בתפקיד המאמן בסוף עונת , לאחר שדפורטיבו נאלצה לשחק משחקי מבחן נגד ריאל בטיס וניצחה 2–1 בסיכום. בעונות הבאות נכנסה הקבוצה לתקופה שכונתה "סופר דפור", בה זומנה כמה משחקני הקבוצה לנבחרת ספרד והקבוצה סיימה שלוש עונות רצופות בשלושת המקומות הראשונים. במהלך פרק הזמן הזה הוא נבחר למאמן העונה שלוש פעמים, פעמיים על ידי דון בלון ופעם אחת על ידי אל פאיס.

איגלסיאס פרש מאימון לאחר עונת , אך באמצע העונה הבאה הוא קיבל הצעה מריאל מדריד להחליף את חורחה ולדאנו המפוטר, והקבוצה סיימה את העונה במקום השישי בליגה והודחה ברבע גמר עונת  בליגת האלופות על ידי האלופה בסופו של דבר יובנטוס.

בשנת 2005 מונה איגלסיאס למאמן מנהל נבחרת הקהילה האוטונומית גליסיה, ושימש גם כשדרן ספורט.

בשנת 2016 זכה איגלסיאס לתואר "סמל מיוחד" של דפורטיבו לה קורוניה, והוכרז "אגדה כחול לבן". האירוע התרחש במחצית המשחק האחרון של עונת  באצטדיון ריאסור.

איגלסיאס מת ב-5 במאי 2023 בלה קורוניה, בגיל 92.

## תארים
### מאמן
;סרגוסה
* סגונדה דיויסיון: 1977/78

;דפורטיבו לה קורונה
* גביע המלך הספרדי: 1994/95

## קישורים חיצוניים

## הערות שוליים

קטגוריה:כדורגלנים ספרדים
קטגוריה:חלוצי כדורגל ספרדים
קטגוריה:לה קורוניה: כדורגלנים
קטגוריה:כדורגלני דפורטיבו לה קורוניה
קטגוריה:כדורגלני סביליה
קטגוריה:כדורגלני ריאל אוביידו
קטגוריה:כדורגלני גרנדה
קטגוריה:כדורגלני אלבסטה
קטגוריה:מאמני כדורגל ספרדים
קטגוריה:מאמני דפורטיבו לה קורוניה
קטגוריה:מאמני הרקולס אליקנטה
קטגוריה:מאמני ריאל מדריד
קטגוריה:מאמני אלצ'ה
קטגוריה:מאמני ריאל סרגוסה
קטגוריה:ספרדים שנולדו ב-1930
קטגוריה:ספרדים שנפטרו ב-2023
בית הכנסת בביטום

**בית כנסת ביטום** היה בית כנסת בביטום, במחוז הפרוסי, פרובינציית שלזיה (היום ביטום, פולין), עיירת גבול בין גרמניה לרפובליקה הפולנית השנייה לפני פלישת גרמניה לפולין במלחמת העולם השנייה. לאחר משאל עם בשנת 1922, עבר הגבול מעט מזרחה לביטום, כך שקטוביץ שכנתה של ביטום נכללה אף היא בשטחה של פולין.

## היסטוריה

בית הכנסת נבנה בשנת 1869 ברחוב פרידריך-וילהלם-רינג (כיום פלאק גרונוולדצקי), במקום בית כנסת ישן יותר. אבן הפינה נקבעה ב-25 במאי 1868, והבנייה הסתיימה ב-2 ביולי 1869. מקס קופשטיין (1856–1924) מבאד אמס הפך לרב ומורה לדת שם ב-1889. הרב הראשי משנת 1919, השתתף במשא ומתן על הסכם ורסאי כמומחה בעניינים הנוגעים לאוכלוסייה היהודית בשלזיה עילית.

בית הכנסת נשרף על ידי חיילי אס אס ו- אס אה במהלך ליל הבדולח ב-9–10 בנובמבר 1938. ב-7 בנובמבר 1938 נשא ג'וזף גבלס נאום אנטישמי לוהט בביטום ובו קרא לנקמה ביהודים. יהודים רבים נאלצו לעמוד שעות מול בית הכנסת בזמן שבער לאחר שהוצת. הקהילה היהודית בביטום הייתה הראשונה שנשלחה בטרנספורט הראשון אי פעם שהושמד בגז בתוך "בונקר I" במחנה ההשמדה אושוויץ-בירקנאו, כולם נרצחו ב-15 בפברואר 1942, עם תחילתה של שואת יהודי פולין. 
ממוזער| לוח זיכרון עם כיתוב בפולנית, בגרמנית, באנגלית ובעברית
לוח זיכרון במקום הוצב ב-9 בנובמבר 2007.

## ראו גם
* הקהילה היהודית של ביתן
## קישורים חיצוניים

## הערות שוליים

קטגוריה:פולין: בתי כנסת
קטגוריה:בתי כנסת שנחרבו בשואה
ביטום
קווין קרגל

**קווין קרגל** (באנגלית: **Kevin Richard Kregel**; נולד ב-16 בספטמבר 1956, אמיתוויל, ניו יורק) הוא טייס קרב ואסטרונאוט לשעבר בתוכנית מעבורות החלל של נאס"א.

## ביוגרפיה
קווין קרגל נולד בעיירה בניו יורק. בשנת 1978 הוא סיים לימודי תואר ראשון בהנדסת אווירונאוטיקה באקדמיית חיל האוויר של ארצות הברית. באותה שנה הוא סיים קורס טיס והחל לשרת כטייס בחיל האוויר של ארצות הברית. בשנים 1980–1983 הוא היה טייס "F-111 ארדוורק" בבסיס של חיל האוויר המלכותי. בהמשך הוא שירת בנושאת מטוסים USS Kitty Hawk (CV-63). הוא קיבל הסמכה כטייס ניסוי והשתתף במספר פרויקטים. בשנת 1988 קרגל סיים לימודי תואר שני במנהל ציבורי באוניברסיטת טרוי.

בסך הכול הוא עשה 5,000 שעות טיסה.

## שירות בתחום החלל
בשנת 1990 קרגל נקלט בנאס"א כמהנדס וטייס. בשנת 1992 הוא נבחר ליחידת האסטרונאוטים של נאס"א. הוא ביצע מספר תפקידים במערכות קרקעיות. במשימת STS-70 בשנת 1995 (טרנס הנריקס היה מפקד צוות) הוא היה טייס של מעבורת החלל דיסקברי. המטרה העיקרית הייתה להציב לוויין TDRS במסלול וביצוע ניסויים בתחום מדעי החיים. בשנת 1996 קרגל היה טייס צוות של STS-78 במעבורת החלל קולומביה (טרנס הנריקס היה מפקד צוות). המטרה העיקרית הייתה המשך חקר חוסר כבידה, מדעי החיים והכנות לפרויקט תחנת החלל הבין-לאומית. בנובמבר 1997 קרגל טס לחלל כמפקד צוות של STS-87 על מעבורת החלל קולומביה. צוות עסק בניסויים בתחום חוסר כבידה ושחרר למסלול לוויין מדגם SPARTAN-201. בשנת 2000 קרגל טס לחלל בפעם החמישית כמפקד צוות של STS-99 על מעבורת החלל אנדוור. מטרתה העיקרית של משימה זו הייתה מיפוי טופוגרפי.

לאחר טיסה זו קרגל שירת במרכז החלל ג'ונסון עד שפרש בשנת 2003.

## לאחר פרישה מנאס"א
בשנת 2003 קרגל השתלב בחברת סאות'ווסט איירליינס כטייס. בשנת 2018 הוא יצא לגמלאות.

## קישורים חיצוניים

* קורות חיים

קטגוריה:אסטרונאוטים אמריקאים
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:בוגרי אקדמיית חיל האוויר של ארצות הברית
קטגוריה:בוגרי אוניברסיטת טרוי
קטגוריה:אמריקאים שנולדו ב-1956
יהדות קלדוניה החדשה

**יהדות קלדוניה** היא הקהילה היהודית בקלדוניה החדשה, קבוצת איים בדרום מערב האוקיינוס השקט, אחת מחמש הטריטוריות של צרפת מעבר לים. בשנת 1987, הוקמה הקהילה היהודית לראשונה כשהיא מנתה כ-50 חברים.

מרבית יהודי קלדוניה גרים בעיר הבירה נומאה. שם גם ממוקם בית הכנסת ומרכז קהילתי יהודי, "האגודה לתרבות ישראלית בקלדוניה החדשה". כמעט כל היהודים בקלדוניה החדשה הם יהודים ספרדים ממוצא צרפתי ופליטים יהודיים שהתיישבו בצרפת שעודדה את הגירתם לקלדוניה החדשה בשל שתי סיבות, הרחקתם של היהודים ואחיזה על ידי התיישבות של צרפתים בקלדוניה החדשה שתחת שליטתה. מרבית חברי הקהילה הם אנשי עסקים ועובדי ממשל.

אוכל כשר מיובא מאוסטרליה.

בשנת 2017 נפתח בית חב"ד בנומיה. באותה השנה מנתה האוכלוסייה יהודית של קלדוניה החדשה כ-250 חברים.

## הערות שוליים

קטגוריה:קלדוניה החדשה
קלדוניה החדשה
יהדות גואם

**יהדות גואם** היא הקהילה היהודית בגואם, טריטוריה של ארצות הברית במערב האוקיינוס השקט. פעילותה קיימת לפחות מ-1899. והיא הגיעה לשיא בתקופת מלחמת העולם השנייה. יהודים המשיכו לגור בה מאז, אם כי בנוכחות מצומצמת יותר. נכון לשנת 2009 נמצאים בגואם כ-150 יהודים, מתוכם כשליש פעילים מבחינה דתית.

## היסטוריה
בסוף המאה ה-19, המושבה הספרדית גואם נכבשה - כחלק מהמלחמה הספרדית-אמריקאית - על ידי ארצות הברית וסופחה אליה. בשנת 1899, שנה לאחר הסיפוח, שימש קצין הצי היהודי אדוארד ד' טאוסיג כמושל גואם. הוא היה הקצין האמריקאי הראשון שכיהן בתפקיד זה. במהלך כהונתו הקצרה ביצע טאוסיג מספר פעולות, ביניהן הקמת ממשלה מקומית המורכבת מילידים בני הצ'מורו.

ב-1941 הובסה ארצות הברית בקרב על גואם על ידי האימפריה היפנית, אולם ב-1944 כוחות אמריקאים כבשו מחדש את גואם. בעקבות זאת, נפרסו כמויות גדולות של כוחות צבאיים באזור - בין אם מהצבא, חיל הים או זרועות אחרות. חלק מהצוותים שנפרסו היו ממוצא יהודי, חילוני ודתי כאחד. דוגמה אחת לכך הייתה סגן מרים מילר, מחיל האחיות של הצי של ארצות הברית שסייעה לחיילים שנפצעו ברחבי האוקיינוס השקט.

מספר עובדים יהודים בגואם היו פעילים פוליטית. הם הקימו את האגודה הציונית של גואם. האגודה הוציאה לחבריה עיתון במימאוגרפיה, ופרסמה את פעילותה בפרסומים צבאיים רגילים. בספרו "The Jews' Secret Fleet", מתאר הסופר מורי גרינפילד את השתתפותם של מלחים מצפון אמריקה בהעפלה, ומציין כיצד אדם אחד בא במגע עם המבצע החשאי באמצעות עלון לאנשי שירות יהודים בעת שהוצב בגואם.

בשנת 1945, 1,500 אנשי שירות חגגו את ראש השנה בגואם, בהאנגר בואינג B-29 סופרפורטרס שהוסב לשם כך על ידי אנשי חיל האוויר העשרים לא יהודים. ההאנגר צויד במושבים, דוכן, ארון קודש, תאורה מיוחדת ומערכות כריזה. כמו כן הודפס ספר תפילה למזכרת. דוד א' צדרבוים ניהל את הטקס, בעוד אחרים הובילו את המקהלה ותקעו בשופר.

פעם היה קיים בית כנסת יהודי בגואם. אולם הוא נהרס בשנת 1962, במהלך סופת טייפון חזקה במיוחד. למרות זאת, חברי הקהילה המשיכו להתאסף. בשנת 1976 הוקדשה קפלה צבאית לשימושם של היהודים על ידי הצי וחיל האוויר האמריקאי. הפעילות הדתית נמשכה גם במאה ה-21, ויהודים יוצגו בוועדה הבין-דתית של גואם שהחלה את פעילותה ב-2005 מדי פעם, רבנים מניו יורק מגיעים לעזור לקהילה היהודית בגואם עם פעילויות כדוגמת בר ובת מצווה.

## ראו גם
* יהדות ארצות הברית

## הערות שוליים

קטגוריה:גואם: היסטוריה
גואם
STS-87

**STS-87** הייתה משימתה ה-24 של מעבורת החלל קולומביה. במשימה זו לראשונה שוגר לחלל אזרח אוקראינה. צוות המעבורת עסק בעיקר בניסויים בתחום חקר חוסר כבידה.

## צוות
* **מפקד המשימה** -  קווין קרגל
* **טייס** -  סטיבן לינדזי
* **מומחה משימה 1** -  קלפנה צ'אולה 
* **מומחה משימה 2** -  וינסטון סקוט
* **מומחה משימה 3** -  טקאו דוי (סוכנות החלל הצרפתית)
* **מומחה מטען 1** -  לאוניד קדניוק

## נתוני משימה
המשימה שוגרה ב-19 בנובמבר 1997 מכן שיגור LC-39B במרכז החלל קנדי.

על המעבורת הייתה מערכת Microgravity Payload (USMP-4) לביצוע ניסויים בתחום חוסר כבידה. ביום השני של המשימה שוחרר למסלול לוויין Spartan-201. לא הייתה אפשרות להתחיל בביצוע ניסויים עם הלווין וגם ניסיון להחזיר אותו לתא המטען בעזרת זרוע רובוטי לא הצליח. הוא הוחזר לתא המטען במהלך פעילות חוץ רכבית.

לאוניד קדניוק ביצע ניסוי שהוכן על ידי סוכנות החלל האוקראינית שחקר השפעת חוסר כבידה על גידול צמחים.

במהלך הטיסה פעמיים בוצע פעילות חוץ רכבית בה השתתפו סקוט ודוי. מטרת פעילויות אלו הייתה לבדוק יכולת חדשות של פעילות מחוץ למעבורת והחזר לתא המטען של לוויין Spartan-201. 

נחיתה המעברות בוצע ב-5 בדצמבר במסלול נחיתה מס' 33 במרכז החלל קנדי.

## ראו גם
* משימות מעבורות החלל

## קישורים חיצוניים

* סיכום המשימה באתר נאס"א
* תיאור המשימה
* דיווח לעיתונות
* סרטון על המשימה

STS-087
קטגוריה:1997 בארצות הברית
מיקלוש בארבאש

**מיקלוש בארבאש** (בהונגרית: **Miklós Barabás**; 10 בפברואר 1810 – 12 בפברואר 1898) היה צייר הונגרי. הוא ידוע בעיקר בזכות ציורי הדיוקן שלו, כולל דיוקן מפורסם של פרנץ ליסט צעיר שנעשה ב-1847 ודיוקן של הקיסר פרנץ יוזף הראשון ב-1853.

## ביוגרפיה
מיקלוש בארבאש התחנך בבית ספר פרוטסטנטי. הוא צייר מגיל צעיר, ובשנת 1829 היה תלמידו של יוהאן אנדר בווינה. ב-1830 למד ליטוגרפיה מגאבור בארה (1799–1837). בשנים 1834–1835 הוא נסע לאיטליה, שם למד ציור בצבעי מים אצל הסקוטי ויליאם לייטון ליטץ' שהיה מבוגר ממנו בשש שנים; הם התיידדו וסיירו וציירו באזור לאגו מאג'ורה ב-1834, וליטץ' הייתה השפעה רבה על יצירתו העתידית של בארבאס. לבסוף הוא התיישב בפשט ב-1855.

הוא זכה לתמיכה גדולה של המנהיגים הספרותיים והפוליטיים של העידן הרפורמי, ואין ספק שהיה חלוץ האמנות הלאומית ההונגרית. הוא היה מייסד וחבר פעיל בחיי האמנות בהונגריה. ראשיתו של ציור הז'אנר ההונגרי קשור בשמו. "המשפחה הרומנית הולכת ליריד" שלו (1844) נחשב לציור הז'אנר העממי היפה ביותר של זמנו. הוא זכה להצלחה רבה בתערוכת 1844 של האגודה לאמנות וינה, ואחר כך בפשט. הוא בילה את רוב חייו בפשט. במהלך תקופת האבסולוטיזם, הוא נאלץ להתמודד עם בעיות כלכליות, מה שאילץ אותו צייר ולצבוע מזבחות במשך זמן מה. כתוצאה ממאבקו, הוקמה בשנת 1859 אגודת האמנות, אשר היה נשיאה משנת 1862 ועד מותו.

החל משנות העשרים לחייו צייר מספר רב של אנשי האליטה ההונגרית, אוסטרית ורומנית בפורטרטים רשמיים. הנושאים כללו גברים ונשים מהפוליטיקה, מוזיקה וספרות, מנהיגים דתיים, אנשי צבא מהחברה הגבוהה, אך הוא גם צייר סצנות של חיי הכפר ודיוקנאות משפחתיים של איכרים. סגנונו הריאליסטי היה באופנה באמצע המאה ה-19 באירופה, בעשורים שלפני המצאת הצילום והמהפכה האמנותית של האימפרסיוניזם.

הוא הפך לחבר בפרלמנט של הונגריה ב-1867, וייצג את פשט. הוא מת בבודפשט.

## גלריה

 File:Miklos Barabas.jpg
File:Barabás Műteremben 1838.jpg
File:Barabás The Villa of Maecenas at Tivoli 1834.jpg
File:Barabás Portrait of first lieutenant Allemand 1854.jpg
File:Gorove István-Barabás.jpg
File:Barabas, Miklos - Portrait of János László Pyrker, Bishop of Eger (1842).jpg
File:Barabas Miklos Kisfiu hegeduvel.jpg
File:Franciszek Józef I - Miklósz Barabás.jpg


## קישורים חיצוניים

* 
* 

## הערות שוליים

קטגוריה:ציירים הונגרים
קטגוריה:הונגרים שנולדו ב-1810
קטגוריה:נפטרים ב-1898
מקס צ'ורניצקי

**מקס צ'ורניצקי** (בגרמנית: **Max Tschornicki**  9 באוגוסט 1903 - 20 באפריל 1945) היה עורך דין ופוליטיקאי יהודי גרמני, פעיל ההתנגדות הגרמנית לנאציזם. הוא ווילהלם פוגל היו שני האסירים היחידים שהצליחו להימלט ממחנה הריכוז אוסטופן.

## קורות חיים
מקס צ'ורניצקי נולד ב-1903 ברוסלסהיים, בן למהגרים יהודים-אורתודוקסים מרוסיה, . כסטודנט, הוא השתייך למספר אגודות נוער יהודיות והצטרף למפלגה הסוציאל-דמוקרטית העצמאית של גרמניה. מאוחר יותר הוא היה חבר במפלגה הסוציאל-דמוקרטית וברייכסבאנר. לאחר שלמד בתיכון במיינץ, המשיך ללמוד משפטים  ועסק כעורך דין במיינץ, והגן בעיקר על חברי סוציאל-דמוקרטים וחברי רייכסבאנר.

צ'ורניצקי היה פעיל בהתנגדות לנאציזם . ב-24 במאי 1933 הוא נעצר בעקבות צו שרפת הרייכסטאג ונכלא באוסטהופן, אחד ממחנות הריכוז הנאצים הראשונים. בסיוע ארוסתו ושני אסירים נוספים, פיליפ וואהל וכריסטוף וייץ, הוא הצליח להימלט מהמחנה ב-3 ביולי 1933. כתוצאה ממנוסתו, הוחמרה משמעותית האבטחה במחנה, מספר אסירים נענשו בחומרה ומשפחתו נלקחה ל-"מעצר מגן ". 

הוא ברח לאזור הסאר, שהשתייך אז למנדט של חבר הלאומים, ואחר כך לטולוז ולליון. לאחר הכיבוש הגרמני של צרפת ב-1940 הוא הצטרף לתנועת התנגדות הצרפתית. הוא נעצר ב-1944 ונשלח לאושוויץ ב-11 באוגוסט 1944. לאחר מכן, הוא הועבר למחנות אחרים. ב-20 באפריל 1945, הוא מת מדיזנטריה באלך-אונטרמנזינג, במחנה לווין של מחנה הריכוז דכאו, תשעה ימים לפני שחרור המחנה על ידי כוחות בעלות הברית.

## הנצחה
צ'ורניצקי סיפר את חוויותיו כגולה בצרפת לאנה זגרס, שהשתמשה בהן ברומן שלה הצלב השביעי.

תיאטרון צ'וורוש בהרקסהיים עיבד את הביוגרפיה של צ'ורניצקי כמחזה ב-2013, עיבוד של טקסטים של סגרס, סטפן הסל, ולטר בנימין וולף ביירמן לשיר הפועלים ביידיש *[[Sol sajn]]* . ההצגה הוצגה, בין היתר, באתר ההנצחה במחנה הריכוז אוסטופן. 

## הערות שוליים

קטגוריה:אסירים במחנה הריכוז אושוויץ
קטגוריה:אנשי מחתרת שנספו בשואה
קטגוריה:יהודים חברי הרזיסטאנס
קטגוריה:פוליטיקאים יהודים גרמנים
קטגוריה:עורכי דין יהודים גרמנים
קטגוריה:יהודים בשואה: גרמניה
קטגוריה:נפטרים מדיזנטריה
קטגוריה:גרמנים שנולדו ב-1903
קטגוריה:גרמנים שנפטרו ב-1945
ויליאם לייטון ליטץ'

**ויליאם לייטון ליטץ**' (באנגלית: **William Leighton Leitch**; 2 בנובמבר 1804 – 25 באפריל 1883) היה צייר ומאייר אקוורל סקוטי. הוא היה סגן נשיא המכון המלכותי לציירים בצבעי מים, בלונדון, במשך עשרים שנה.

## ביוגרפיה
ליטץ' נולד בגלאזגו, בנו של חייל שהיה בעבר ימאי. ליטץ' פיתח עד מהרה נטייה חזקה לאמנות, ונהג לתרגל רישום בלילה עם דייוויד מקני, לאחר מכן נשיא האקדמיה הסקוטית. לאחר השכלה כללית טובה, מצא עבודה במשרד עורך דין, אחר כך כאורג, בהמשך כשוליה של מר חרבוט, צייר בית וקישוט.

בשנת 1824 עבד כצייר תפאורות בתיאטרון רויאל, גלאזגו, והתחתן עם סוזנה סמלי, שילדה לו חמישה בנים ושתי בנות. התיאטרון נכשל, הוא בילה שנתיים כצייר קופסאות הרחה, ולאחר מכן עבר ללונדון, שם הכיר את האמנים דייוויד רוברטס וקלארקסון סטנפילד, והשיג עבודה כצייר תפאורה בתיאטרון המלכה ברחוב שרלוט. הוא קיבל כמה שיעורים מקופלי פילדינג, והועסק על ידי מר אנדרדן, סוכן מניות, כדי ליצור רישומים לעבודה שהוא כותב.

לאחר שהציג שני רישומים באגודת האמנים הבריטיים ב-1832, הוא נסע לאירופה ב-1833, עבר דרך הולנד, גרמניה, שווייץ לאיטליה. בהיותו בוונציה פגש והתיידד עם הצייר ההונגרי, מיקלוש בארבאס; הם סיירו וציירו באזור לאגו מאג'ורה בשנת 1834, וליטץ' השפיע רבות על יצירתו העתידית של בארבאס. לאחר היעדרות של ארבע שנים, שבמהלכן ליטץ' פרנס את עצמו בעיקר בהוראה, וביקר בערים העיקריות של איטליה, ערך מספר רב של סקיצות שם ובסיציליה, הוא חזר ללונדון ביולי 1837.

הוא הקדיש את עצמו כמעט כולו להוראה ולעבודה בצבעי מים. הוא זכה להצלחה רבה כמורה והשיג חברים רבים באצולה שהיו בין תלמידיו. הוא הוצג למלכה ויקטוריה על ידי ליידי קנינג והפך למאסטר הרישום של הוד מלכותה ושל משפחת המלוכה במשך 22 שנים. הנסיכה מוויילס הייתה התלמידה האחרונה שלו.
ממוזער|335x335 פיקסלים|וילה פוינטיין, איטליה
ליטץ' הציג מדי פעם באקדמיה המלכותית בין 1841 ל-1861, וב-1862 נבחר כחבר במכון הציירים בצבעי מים. מאותה תקופה תרם דרך קבע לתערוכותיה אך לא הציג במקומות אחרים. הוא שימש כסגן נשיא החברה במשך 20 שנה.

ליטץ' מת באפריל 1883 בביתו בסנט ג'ון ווד. אוסף יצירותיו לאחר מותו הוצג בגלריה של המכון לציירים בצבעי מים בפיקדילי. רק שניים מילדיו שרדו אחריו. בנו הבכור, ריצ'רד ליטץ' (1826–1882), היה גם אמן.

### יצירה
ליטץ' היה אמן יסודי, שיצירתו התבססה על מחקר מעמיק של הטבע ושל הציירים המאסטרים הגדולים, במיוחד טרנר. יצירותיו מאופיינות בקומפוזיציה חיננית, בצבען הטהור, ובאפקטים המבריקים של האווירה.

בין הספרים המאוירים בתחריטיו ניתן למנות את "קונסטנטינופול והאימפריה הטורקית" של הכומר רוברט וולש (1838); "הריין, איטליה ויוון" של ג'ורג' ניואנהאם רייט (1840), ו"חופי הים והאיים של הים התיכון" (1841), "איטליה" של ויליאם ברוקדון (1843), "אנדרטת ההתקדמות המלכותית בסקוטלנד" של סר ט.די. לאודר ( 1843) ואחרים.

הסקיצות שהיו ברשותו במותו, עם מעט מאוד רישומים גמורים ותמונות שמן, נמכרו בכריסטי'ס במרץ 1884, והכניסו למעלה מ-9,000 פאונד.

## גלריה

 File:A ruin in the Campagna of Rome, by William Leighton Leitch.jpg
File:Italy; a Lakeside town - William Leighton Leitch - 9074-2048x1290.jpg
File:The Birth of Belphoebe and Amoret.jpg
File:William Leighton Leitch - Castletown Harbour, Isle of Man - B1975.4.1700 - Yale Center for British Art.jpg


## קישורים חיצוניים

## הערות שוליים

קטגוריה:ציירים סקוטים
קטגוריה:בריטים שנולדו ב-1804
קטגוריה:בריטים שנפטרו ב-1883
רחוב ניזאמי

**רחוב ניזאמי** (באזרית: **Nizami Küçəsi**) הוא מדרחוב היסטורי ותוסס הכולל חנויות ומסעדות, הממוקם בלב באקו, עיר הבירה של אזרבייג'ן.

הרחוב נקרא על שמו של המשורר חכים ג'מאל א-דין נזאמי, שחי במאה ה-12 ונחשב לאחד מגדולי המשוררים הפרסים.

רחוב ניזאמי ידוע בארכיטקטורה היפה שלו ובמבנים ההיסטוריים כשהבולט ביניהם הם תיאטרון האופרה והבלט ומוזיאון ניזאמי לספרות אזרבייג'נית, המוקדש לחייהם וליצירותיהם של חכים ג'מאל א-דין נזאמי וסופרים אזרבייג'נים אחרים.

## גלריה

קובץ:Nargiz Ticaret Center-Baku.jpg|מרכז הקניות נרגיז
קובץ:Azerbaijan State Theatre of Young Spectators 5.jpg|תיאטרון אזרבייג'ן
קובץ:Armenian church in Baku 2a.jpg|הכנסייה הארמנית
קובץ:Rotşildlərin binası 2019-cu ildə.jpg|מרכז סחר
קובץ:CUM-Baku.jpg|העיתון הראשי של באקו
קובץ:Central library-Baku.jpg|הספרייה הראשית


## קישורים חיצוניים

* קניות באזרבייג'ן, באתר למטייל
* באקו: אוכל, קניות ובילויים, באתר מסע אחר

## הערות שוליים

קטגוריה:באקו
קטגוריה:אירופה: רחובות ושדרות
ניזאמי
תרגיל בהתעוררות (שיר)

"**תרגיל בהתעוררות**" הוא סינגל שהוקלט על ידי הזמר-יוצר הישראלי שלומי שבן והזמרת-יוצרת הישראלית חוה אלברשטיין. הוא יצא לאור ב-23 בפברואר 2014, על ידי חברת התקליטים התו השמיני, כסינגל השני מתוך האלבום. את השיר כתב והלחין שבן לצד הפקה של תמיר מוסקט ואסף תלמודי. "תרגיל בהתעוררות" הפך לנכס צאן ברזל וכונה "שיר חשוב" בכלי התקשורת תוך שנאמר עליו שהוא הצליח לחזות את מבצע צוק איתן. מבקרי המוזיקה הפנו כלפיו ביקורות חיוביות, ביניהם יוסי חרסונסקי שהעניק לו ארבעה כוכבי זהב בסך הכול.

מבחינה מסחרית, זכה השיר להצלחה ארצית כאשר הוכתר ל"שיר השנה" במצעד הפזמונים העברי השנתי של רשת ג' לסיכום שנת תשע"ד. במצעד השבועי של התחנה דורג במקום הראשון גם כן. במצעד השנתי של גלגלצ דורג במקום ה-16. בסך הכול, הושמע השיר 1,169 פעמים בתחנות הרדיו בישראל בשנת 2014; השיר השביעי המושמע ביותר במדינה. בשנת 2023, לכבוד 75 שנים מהקמתה של ישראל, נבחר האלבום תרגיל בהתעוררות כמו גם השיר עצמו להיכלל ברשימת "75 אלבומים ל-75 לישראל" שפורסמה בידי ישראל היום.

## רקע וכתיבה
לתשומת לב מיוחדת זכה שיר הנושא של האלבום, הן בשל שיתוף הפעולה של שבן עם זמרת נחשבת כאלברשטיין, והן בשל תוכן השיר המבוצע כדואט בין אלברשטיין לשבן. מתוך מילות השיר עולים מושגים הקשורים במלחמה ואף באפוקליפסה (בדומה לשיר "האזרח האחד" מאלבומו הקודם של שבן, "עיר") שהעלו מגוון רחב של פרשנויות בנוגע לנושא השיר ולכוונתו.

בין השאר הושווה השיר לשיר "גשם כבד עומד ליפול" של בוב דילן, לכתיבתו של חנוך לוין ואף נטען שחזה למעשה את מבצע צוק איתן בעזה שהתרחש מספר חודשים לאחר צאתו. שבן עצמו נמנע מלפרש את השיר, אך בקליפ שיצא כשנה לאחר צאת השיר כלל הבמאי אדם ביזנסקי תיעודים היסטוריים של מדינת ישראל שלאחר מלחמת ששת הימים ובכלל זה מצעדים צבאיים וחגיגות לאומיות.

## וידאו קליפ
הווידאו קליפ הרשמי של השיר פורסם ב-5 בינואר 2015 וזכה להד תקשורתי כאשר כונה על ידי שבן "הקליפ היפה ביותר שלי אי פעם". הוא כולל תרגילים צבאיים, חיילים ואף את דוד בן-גוריון. ב-*[[ynet]]* נכתב שמדובר ב"קליפ פתוח לפרשנות כמו השיר". בכתבה שפורסמה באתר, הצהיר שבן: "העניין עם הקליפ באמת היה בעייתי, מכמה בחינות. התחלנו לדבר על הקליפ לפני שהשיר עצמו יצא, כי בדרך כלל מוציאים שיר ומוציאים בסמיכות לו קליפ. זה סוג של נוהג כזה, כמעט אוטומטי. היו לנו כל מיני רעיונות מרחיקי לכת, מפלצתיים לחלוטין. ואיכשהו קרו כל מיני דברים שלא קשורים לשיר, דברים בחיים האישיים שלי, וגם השיר התחיל לתפוס תאוצה וחיים משל עצמו. שמתי לב שאנשים לוקחים אותו לכל מיני כיוונים. אני דמיינתי משהו מסוים כשכתבתי אותו, וראיתי שהוא מקבל כל מיני פרשנויות". את הקליפ צילמו בשחור-לבן והוא צבר למעלה מ-450,000 צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי שלומי שבן
קטגוריה:שירי חוה אלברשטיין
קטגוריה:שירים בעברית
קטגוריה:שירי מבצע צוק איתן
קטגוריה:שירי מלחמות
קטגוריה:שירים על הצבא
קטגוריה:שירים על ישראל
התמודדות ממוקדת הימנעות

בפסיכולוגיה, **התמודדות ממוקדת הימנעות** (באנגלית: **Avoidance coping**) היא דרך התמודדות המתמקדת בהימנעות מגורם הלחץ או מהתגובה לגורם הלחץ, כגון התרחקות מאחרים, הכחשת קיומו של גורם הלחץ והתנתקות ממחשבות או רגשות הקשורות לגורם הלחץ. למרות שהתמודדות ממוקדת הימנעות יכולה להפחית את הלחץ לטווח הקצר, היא תיחשב כלא אדפטיבית אם האדם ימשיך להישען עליה לטווח הארוך.

במהלך השנים נעשו מספר ניסיונות לסווג את סגנונות ההתמודדות השונים. הבחנה מקובלת היא בין שתי חלוקות עיקריות. חלוקה ראשונה מבחינה בין התמודדות ממוקדת "גישה" לבין התמודדות ממוקדת "הימנעות" וחלוקה שנייה מבחינה בין התמודדות ממוקדת בעיה, לבין התמודדות ממוקדת רגש.

ייתכן שבתחילת התהליך אדם ינקוט בהתמודדות ממוקדת הימנעות שמטרתה להפחית חרדה, ולאחר מכן ינקוט בהתמודדות ממוקדת גישה בניסיון להחזיר את השליטה. התמודדות ממוקדת הימנעות והתמודדות ממוקדת גישה יכולות להופיע בו זמנית לאורך תהליך ההתמודדות כאשר נוכחותן משתנה בהתאם לעיבוד המידע אודות הלחץ בנקודת זמן נתונה. 

קיימים סוגים שונים של התמודדות ממוקדת הימנעות: אסטרטגיות המתמקדות בהימנעות מגורם הלחץ, כגון התנתקות מניסיון לפתור את גורם הלחץ והתרחקות מאחרים, ואסטרטגיות המתמקדות בהימנעות ממחשבות ורגשות הקשורות לגורם הלחץ, כגון ניתוק ממחשבה או רגש הקשור לגורם הלחץ, התעסקות ומיקוד בפנטזיה.

רמות גבוהות של התמודדות ממוקדת הימנעות עשויות להוביל לאבחנה של הפרעת אישיות נמנעת, אם כי לא כל מי שמציג התנהגויות כאלה עונה על הקריטריונים האבחוניים של ההפרעה. התמודדות ממוקדת הימנעות היא גם סימפטום של הפרעת דחק פוסט-טראומטית, וקשורה לתסמינים של דיכאון וחרדה. התמודדות ממוקדת הימנעות היא חלק מתאוריית ההתקרבות – הימנעות שהציג הפסיכולוג קורט לוין.

## ראו גם

* מחשבות אילו
* דחיינות

## הערות שוליים

2023 05
קטגוריה:דיכאון
קטגוריה:דחק
קטגוריה:התנהגות
נבחרת הרפובליקה המרכז-אפריקאית בכדורסל נשים

**נבחרת הרפובליקה המרכז-אפריקאית בכדורסל נשים** היא נבחרת כדורסל הנשים הלאומית של הרפובליקה המרכז-אפריקאית. הנבחרת מנוהלת על ידי התאחדות הכדורסל המרכז-אפריקאית (Fédération Centrafricaine de Basketball). 

## הישגי הנבחרת
### המשחקים האולימפיים
לא העפילה

### אליפות העולם
לא העפילה

### אליפות אפריקה
*1966 – 20px
*1974 – מקום 6
*1977 – מקום 9
*2017 – מקום 12

## קישורים חיצוניים
*תוצאות הנבחרת בארכיון פיב"א

## הערות שוליים

הרפובליקה המרכז-אפריקאית
קטגוריה:הרפובליקה המרכז-אפריקאית: ספורט
Alane

"**Alane**" הוא סינגל של המוזיקאי הקמרוני וס, שיצא ב-13 במאי 1997, כסינגל הבכורה מאלבום האולפן הראשון שלו, *Welenga*.

נכון למאי 2023, השיר הושמע למעלה מ-32 מיליון פעמים בספוטיפיי.

## ביקורת
המגזין הפאן-אירופי, מוזיקה & מדיה, כתב כי: "מזמורים אפריקאים פוגשים מקצבי ריקוד חדישים ברצועת הדאנס הלוהטת הזו, שכבר נמצאת היטב בראש המצעדים הצרפתיים כבר כמה שבועות. הרמיקסים של טוד טרי  הם בין פשוטים למדי להרפתקנים רגילים, ובכך מבטיח שהרצועה תפנה למגוון רחב של פורמטים." הסאנדיי מירור  דירג את השיר בשבעה מתוך עשרה כוכבים, והוסיף כי: "האירו-סטומפר הזה עם הרבה קולות אפרו יללות ופזמונים בטוח יהיה להיט ענק במועדוני הלילה - ובמופע של טרי ווגן".

## רשימת השמעה

## מיקומי שיא

## נתוני מכירות

## גרסת רובין שולץ

הדי ג'יי והמפיק המוזיקלי הגרמני, רובין שולץ, הוציא גרסה מחודשת לשיר ב-19 ביוני 2020. השיר נכלל באלבום הרביעי של שולץ, *[[IIII]]*. שולץ יצר קשר עם וס, דרך חברת התקליטים וורנר מיוזיק גרופ, ושניהם נפגשו בפריז, ולאחר מכן הקליטו מחדש את השיר בגרמניה.

הווידאו קליפ של הגרסה המחודשת בוים על ידי רוברט וונש. בווידאו קליפ, ניתן לראות את וס ושולץ, יחד עם 30 רקדנים מ-12 מדינות ברחבי העולם.

נכון למאי 2023, הגרסה מחודשת הושמעה למעלה מ-155 מיליון פעמים בספוטיפיי.

### רשימת השמעה

### מיקומי שיא

### נתוני מכירות

## קישורים חיצוניים

## הערות שוליים

קטגוריה:סינגלי בכורה מ-1997
קטגוריה:סינגלים מ-2020
קטגוריה:שירים על ריקודים
קטגוריה:סינגלים בהוצאת וורנר מיוזיק גרופ
קטגוריה:סינגלים בהוצאת אפיק רקורדס
קטגוריה:סינגלים בהוצאת סוני מיוזיק
קטגוריה:סינגלים שהגיעו למקום הראשון במצעד הסינגלים של SNEP
קטגוריה:שירי רובין שולץ
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון במצעד 40 הסינגלים ההולנדיים
Speak Now (Taylor's Version)

(בעברית: "**דבר עכשיו (הגרסה של טיילור)**") היא ההוצאה החוזרת השלישית של הזמרת-יוצרת האמריקאית טיילור סוויפט. האלבום יצא לאור ב-7 ביולי 2023 בהוצאת חברת התקליטים ריפבליק רקורדס. זוהי הקלטה מחודשת של אלבום האולפן השלישי של סוויפט, *[[Speak Now]]* (2010), והשלישית בסך הכול שלה, כשהקודמת הייתה , שיצאה לאור בנובמבר 2021.  הוקלטה במסגרת מחלוקת המאסטרס של טיילור סוויפט.

סוויפט הכריזה על ההוצאה החוזרת במהלך סיבוב ההופעות שלה ב-2023, "The Eras Tour", בנאשוויל, טנסי.

מגזין בילבורד דירג את עטיפות האלבומים של טיילור סוויפט ומיקם את עטיפת האלבום  במקום השלישי.

## רקע

הספקולציות לגבי הקלטה מחודשת של האלבום משנת 2010 התחילו עוד בנובמבר 2021, כאשר סוויפט הוציאה את *[[Red (אלבום של טיילור סוויפט)|Red]]* (2012) מחדש, תוך התייחסות לשנת 2010. הקליפ של "Lavender Haze" (2022) צוין כמי שמלא בביצי פסחא הקשורות ל-. התיאוריות התעצמו לאחר תחילת סיבוב ההופעות "The Eras Tour": צמידי היד הרב-צבעוניים שקיבלו המשתתפים הבהבו בסגול בסוף ההופעה. כמו כן, סוויפט רמזה על האלבום במהלך ביצוע של "Speak Now", והשתמשה באימוג'י לב בצבע סגול ברשתות החברתיות שלה. בהופעה שאירעה באפריל 2023, הצהירה שהיא חשבה על אחד מאלבומיה ואמרה: "אחד האלבומים שלי מעסיק אותי מאוד... הרבה קורה בראש שלי בנוגע לכך".

ב-5 במאי 2023, במהלך ההופעה הראשונה מתוך שלוש הופעות ב-"The Eras Tour" בעיר הולדתה, נאשוויל, הודיעה סוויפט על היציאה הקרובה כאשר המסכים מסביב לאצטדיון ניסאן הציגו את תאריך היציאה של האלבום ב-7 ביולי, ולאחר מכן ביצעה קטע אקוסטי של "Sparks Fly". מאוחר יותר, חשפה בפוסט באינסטגרם, "אני אוהבת את האלבום הזה כי הוא מספר סיפור של התבגרות, התרוממות, טיסה והתרסקות... ולחיות כדי לדבר על זה". סוויפט הדגישה את הקשיים שאיתם התמודדה בחייה בזמן שהקליטה את האלבום, ביניהם "כנות אכזרית, וידויים אותם כתבה ביומנה וגעגועים עזים". האלבום אמור לכלול שש רצועות כספת ("From the Vault") שלא יצאו בעבר ובסך הכול 22 שירים. האלבום עצמו חולק לשלושה תקליטים בצבע סגול.

## רשימת רצועות

##### הערות
* כל הרצועות במהדורה הסטנדרטית נקראו עם תוספת של "(Taylor's Version)"; רצועות 17–22 נקראו עם תוספת של "From the Vault".
* "If This Was a Movie", במקור רצועת דלוקס מ-*[[Speak Now]]*, הופץ בנפרד מוקדם יותר ב-2023 ונכלל כחלק מ-.

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## קישורים חיצוניים

* *[https://store.taylorswift.com/ Speak Now (Taylor's Version)]* באתר של טיילור סוויפט

## הערות שוליים

קטגוריה:אלבומי טיילור סוויפט
קטגוריה:אלבומים באנגלית
קטגוריה:אלבומים שהופקו על ידי ארון דסנר
קטגוריה:אלבומים שהופקו על ידי ג'ק אנטונוף
קטגוריה:אלבומים שהופקו על ידי טיילור סוויפט
קטגוריה:אלבומי קאנטרי פופ
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי פלטינה באוסטרליה
קטגוריה:אלבומי זהב בממלכה המאוחדת
קטגוריה:אלבומי חברת ריפבליק רקורדס
Time Stood Still

"**Time Stood Still**" (בעברית: "**הַזְּמַן עָמַד מִלֶּכֶת**") הוא שיר שהוקלט על ידי הזמרת-יוצרת האמריקאית מדונה, מתוך פסקול סרט דרמת-הקומדיה האמריקאי "הדבר הטוב הבא" (2000). הוא יצא לאור ב-21 בפברואר 2000, על ידי חברות התקליטים האחים וורנר ומאבריק רקורדס, ביחד עם שאר שירי הפסקול.

כבר כשיצא, זכה השיר להצלחה אף על פי שלא הופץ כסינגל. הוא דורג במקום השלישי במצעד הסינגלים הצ'כי.
## רקע וכתיבה
השיר נכתב והופק על ידי מדונה ביחד עם ויליאם אורביט שעבד איתה בעבר על מספר אלבומים ושירים. ב-*[[Genius]]* תיארו את "Time Stood Still" כ"בלדת אלקטרופופ נוגה". בהמשך לכך, נכתב כי "בדומה להרבה מהמוזיקה שמדונה ואורביט יצרו באותה תקופה, השיר כולל צלילי סינתיסייזרים חמימים וגיטרה חשמלית". על אף שמעריציה אהבו אותו, השיר לא הופץ כסינגל.

שני עשורים לצאתו עלה השיר לרשת הזרמת המדיה ספוטיפיי, שם הצליח לצבור למעלה ממיליון מיליון השמעות.

## משמעות
בתחילת השיר, מתארת מדונה שלושה סוגי רגשות ותחושות: "ייאוש, חרטה ורוך" ואומרת "זה מה שאני מרגישה כלפיך". היא מצהירה שאהבה את הבחור מלכתחילה ולא יכלה לעשות דבר עם כך. בקדם-הפזמון היא מספרת על כך שאותו הבחור "קרא את מחשבותיה" ואף גרם לה לבכות. היא ממשיכה ואומרת שכאשר קרה הדבר, "הזמן עמד מלכת". בפזמון עצמו היא מציינת את שם הסרט, "הדבר הטוב הבא" ("The Next Best Thing"); ציון שם הסרט מהווה מטפורה לכך שאותו הבחור היה יכול להיות "הדבר הטוב הבא" עבורה. את השיר היא ממשיכה עם מספר מטפורות שונות, תוך הקבלת תחושותיה ל"טירה בחול שהייתה צריכה להתפורר".

בהמשך השיר, היא קובעת שעל אף התקווה והצחוק שהעניק לה הבחור, גורלם נחרץ ו"האושר שלהם נשרף כליל".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי ויליאם אורביט
קטגוריה:שירים שהופקו על ידי מדונה
קטגוריה:שירים שהופקו על ידי ויליאם אורביט
קטגוריה:שירים מסרטי קולנוע
קטגוריה:שירים עם כפל לשון
קטגוריה:שירים על אושר
קטגוריה:שירים על בכי
קטגוריה:שירים על דכדוך
קטגוריה:שירים על זמן
קטגוריה:שירים על כאב לב
קטגוריה:שירים על פרידה
קטגוריה:שירים על תקווה
קטגוריה:בלדות אלקטרופופ
וניג

**וניג** הוא שם משפחה ממקור גרמני, שפירושו "מעט".

קטגוריה:שמות משפחה גרמניים
ג'ון הנרי לורימר

**ג'ון הנרי לורימר** (באנגלית: **John Henry Lorimer**; 12 באוגוסט 1856 – 4 בנובמבר 1936) היה צייר סקוטי שעבד על דיוקנאות וסצנות ז'אנר של חיי היומיום.

## ביוגרפיה
לורימר נולד באדינבורו, בנו של ג'יימס לורימר, שהיה פרופסור למשפט ציבורי באוניברסיטת אדינבורו בין השנים 1862 ל-1890. הוא התחנך באקדמיה של אדינבורו, אוניברסיטת אדינבורו וב-1875 באקדמיה הסקוטית המלכותית, ולמד אצל ויליאם מקטאגרט וג'ורג' פול צ'למרס. לאחר מכן, בילה תקופה בפריז בלימודים עם קרולוס-דוראן. אחיו הצעיר היה האדריכל הנודע סר רוברט לורימר, אותו שרטט וצייר לאורך חייו יחד עם אחיותיו. הדיוקן הראשון של לורימר היה של אמו חנה, שהושלם בשנת 1875 כשהיה בן 19.

לורימר נדד ברחבי ספרד, איטליה ואלג'יר בין השנים 1877 ל-1891. הוא הציג באקדמיה המלכותית הסקוטית משנת 1873 ובאקדמיה המלכותית משנת 1878. בולטות בין יצירותיו "הסמכת הזקנים", התלויה בגלריה הלאומית של סקוטלנד, "ירח אביבי", התלוי במוזיאון קירקלדי ובגלריה לאמנות והיה הציור האהוב על קוראי העיתון המקומי, "גן טירת קאלי" שנמכר במכירה פומבית בשנת 2000 תמורת 32,900 פאונד. דיוקנאותיו כוללים את אלה של ליון פלייפייר, ג'וזף ליסטר, פיטר הטלי וואדל ופרדריק גאת'רי.

לורימר נבחר למקורב של האקדמיה המלכותית הסקוטית בשנת 1882 והפך לאקדמאי מן המניין בשנת 1900. הוא הציג 123 עבודות באקדמיה המלכותית הסקוטית ו-43 עבודות באקדמיה המלכותית בלונדון.

בשנת 1878 רכשה משפחת לורימר את החכירה של טירת קאלי בפייף והחלה בשיקום שלה לשימוש כבית נופש. רבים מציוריו של לורימר כללו את הטירה כנושא או כתפאורה; הסטודיו שלו היה באחד המגדלים והשקיף על הגן. הטירה הפכה לבית המשפחה הקבוע, לאחר רכישה ב-1948 על ידי בנו של רוברט לורימר, הפסל יו לורימר. הטירה נמצאת בבעלות הקרן הלאומית לסקוטלנד, אשר מקיימת תערוכה מתחלפת של יצירותיו, בתוספת אלה של אחיו, רוברט לורימר ואחיינו, יו לורימר.
ממוזער|284x284 פיקסלים|ג'ון לומייר, הסמכת הזקנים, 1891
בחייו מאוחרים הוא התגורר באדינבורו בבית גדול ששופץ על ידי אחיו רוברט לורימר שגם הוא התגורר שם יחד עם אחותם לואיז לורימר. האמן רוברט גיב התגורר בסמוך באותה תקופה.

הוא היה סגן נשיא האגודה האסטרונומית של אדינבורו והשאיר להם עזבון עם מותו. מדליית הלורימר של האגודה האסטרונומית של אדינבורו מוענקת על שמו, הראשונה הוענקת לסר ג'יימס ג'ינס ב-1937.

ג'ון הנרי לורימר נפטר בביתו באדינבורו ב-4 בנובמבר 1936.

## קישורים חיצוניים

## הערות שוליים

קטגוריה:ציירים סקוטים
קטגוריה:בריטים שנולדו ב-1856
קטגוריה:בריטים שנפטרו ב-1936
ארז שמידע

**ארז שמידע** (נולד ב-5 באוגוסט 1983) הוא מוזיקאי, זמר-יוצר וגיטריסט ישראלי.

## ביוגרפיה
נולד בקצרין, וגדל ביבנה. שירת בצה"ל בין השנים 2001–2004 כתומך לחימה במפקדת זרוע היבשה. לאחר השירות הצבאי עבר להתגורר בתל אביב, והחל לעבוד בתעשיית המוזיקה, כסבל בחברות הגברה וכאיש במה, טכנאי קול ותאורן במועדונים ובאולמות אירועים.

בוגר לימודי טכנאי גיטרות באלגרנטי – בית הספר לבניית גיטרות משנת 2009, וכן השלים לימודי טכנאי קול בבית הספר לסאונד של יואב גרא בשנת 2010. לאחר לימודיו החל ללמד גיטרה באופן פרטי.

מתגורר בחיפה.

## קריירה מוזיקלית
החל את דרכו המוזיקלית בשנת 1998, בגיל 15, כאשר היה ממקימי להקת הפאנק "הפוסי של לוסי", ושימש גיטריסט הלהקה באלבומה הראשון "צב 8". היה פעיל במסגרת הלהקה עד פירוקה בשנת 2006.

בשנת 2008 חבר שמידע (יחד עם שותפו ל"פוסי של לוסי", נטע גופן) למוזיקאי יונתן לב, ולמתופף רועי ברמן מלהקת "בצפר", והארבעה הקימו את להקת הפאנק "כוח המחץ". באוגוסט 2009 הוציאה הלהקה את אלבומה הראשון, "שערורייה", וכעבור שנה את אלבומה השני "אמנות ומדינה". הלהקה פעלה עד לשנת 2011.

בשנת 2012 חבר בשנית לחבריו מלהקת "הפוסי של לוסי", למופע לציון עשור למותו של עמרי גולדין, שנרצח בפיגוע ההתאבדות בקו 361 בעת שהיה בדרך לבסיס בו שרת. שמידע המשיך כגיטריסט הלהקה גם לאחר האיחוד, והלהקה המשיכה לפעול עד לפירוקה הסופי בשנת 2019, תוך שהיא מוציאה אלבום נוסף – "מסיתים למרד".

במקביל, עזב את הוראת הגיטרה על מנת להשתלב בתעשיית המוזיקה, והחל לעבוד כפועל במה ובהמשך כנגן גיטרה באלבומים, בהופעות ובהפקות שונות של אמנים כגון: אהוד בנאי, רביד פלוטניק (נצ'י נצ'), שקל, צליל אברהם ונמרוד רשף.

בשנת 2012 חבר למוזיקאי אביטל תמיר, שגם היה חבר בעבר בהרכב "בצפר" והצטרף אליו ללהקת On Shoulders of Giants (הידועה יותר בראשי התיבות שלה – OSOG). הלהקה משלבת סגנונות מוזיקליים שונים כבלוז, קאנטרי, מטאל ופולק רוק אמריקאי, הפיקה 4 אלבומי אולפן וכן הופיעה במספר סיבובים בעולם.

שיתוף הפעולה של שמידע עם אהוד בנאי כפועל הבמה שלו הוביל בשנת 2023 להקמת ההרכב "קו אחורי", המורכב מבנאי עצמו, שמידע כגיטריסט, נגן הבס דוד בנימיני שמופיע עם שמידע גם ב-OSOG (שניהם גם משתתפים בשירה), ציון מזרחי (המנגן בהרכבים "אסון", ו"כצאן לטבח") כגיטריסט נוסף והמתופף קורי בן יהודה (האחים צברי, טברנק, יוסלס איי.די). המשותף לכולם הוא היותם פועלי במה בתעשיית המוזיקה בעברם. את ההרכב מפיק מוזיקלית קוואמי והוא מופיע ברחבי הארץ.

בנוסף מופיע שמידע באופן עצמאי, יחד עם הנגנים גור שפיגל ודוד בנימיני.

## קישורים חיצוניים

* 
* 

## הערות שוליים

קטגוריה:גיטריסטים ישראלים
קטגוריה:זמרים-יוצרים ישראלים